ระเบียบระเบียบการจดทะเบียนครอบครัว(ฉบับที่ ๒)พ.ศ. ๒๕๓๘ โดยที่กระทรวงมหาดไทยเห็นสมควรแก้ไขเพิ่มเติมระเบียบการจดทะเบียนครอบครัวพุทธศักราช ๒๔๘๓ รัฐมนตรีว่าการกระทรวงมหาดไทยจึงออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบการจดทะเบียนครอบครัว (ฉบับที่ ๒) พ.ศ. ๒๕๓๘ข้อ ๒[๑]ให้ใช้ระเบียบนี้ตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้เพิ่มความต่อไปนี้ลงเป็นวรรคสองของข้อ ๓๒ แห่งระเบียบการจดทะเบียนครอบครัวพุทธศักราช ๒๔๘๓ถ้าการหย่านั้นเป็นการหย่าโดยคำพิพากษา ตามความในมาตรา๑๕๓๑ วรรคสอง แห่งประมวลกฎหมายแพ่งและพาณิชย์และคู่หย่าทั้งสองฝ่ายหรือฝ่ายใดฝ่ายหนึ่งมีความประสงค์จะให้นายทะเบียนจดทะเบียนการหย่าให้ผู้นั้นเป็นผู้ยื่นคำร้องขอจดทะเบียนการหย่าตามแบบ คร. ๕ต่อนายทะเบียนโดยนำสำเนาคำพิพากษาของศาลอันถึงที่สุดตามมาตรา ๑๕๓๑ วรรคสอง แห่งประมวลกฎหมายแพ่งและพาณิชย์ที่รับรองว่าถูกต้องแล้วมาแสดงเมื่อนายทะเบียนตรวจสอบข้อความในคำร้องและคำพิพากษาเห็นเป็นการถูกต้องแล้วก็ให้รับจดทะเบียนตามแบบทะเบียนการหย่าคร. ๖ ซึ่งใช้แยกอีกเล่มหนึ่งต่างหากจากทะเบียนการหย่าตามข้อ ๒๘ และข้อ ๒๙โดยบันทึกรายละเอียดว่า ศาลใดพิพากษาไว้อย่างใด ตั้งแต่วัน เดือน ปีใดแล้วลงนามนายทะเบียน พร้อมกับวัน เดือน ปีที่บันทึกแต่ถ้าเป็นกรณีที่มีการจดทะเบียนการสมรสไว้ ณสำนักทะเบียนแห่งอื่นก็ให้ส่งสำเนาทะเบียนการหย่านั้นไปให้สำนักทะเบียนที่จดทะเบียนสมรสเพื่อจะได้บันทึกไว้ในทะเบียนสมรสเช่นเดียวกันข้อ ๔ให้ยกเลิกความในข้อ ๓๓ แห่งระเบียบการจดทะเบียนครอบครัว พุทธศักราช ๒๔๘๓และให้ใช้ความต่อไปนี้แทนข้อ ๓๓การบันทึกการหย่าตามข้อ ๓๒ วรรคหนึ่ง นายทะเบียนไม่ต้องออกใบสำคัญการหย่าให้ถ้าเป็นการจดทะเบียนการหย่า ตามวรรคสอง ให้นายทะเบียนออกใบสำคัญการหย่า คร. ๗ให้แก่ผู้ร้องโดยไม่เรียกเก็บค่าธรรมเนียมข้อ ๕ให้ยกเลิกความในข้อ ๗๓ แห่งระเบียบการจดทะเบียนครอบครัว พุทธศักราช ๒๔๘๓และให้ใช้ความต่อไปนี้แทนข้อ ๗๓ คร. ๕คำร้องขอจดทะเบียนการหย่า ให้ใช้ได้ทั้งกรณีการจดทะเบียนการหย่าโดยความยินยอมและการหย่าโดยคำพิพากษา โดยให้ผู้ประสงค์จะจดทะเบียนการหย่าทำคำร้องยื่นต่อนายทะเบียนการกรอกข้อความตอนบนด้านซ้ายและขวา ให้กรอกทำนองเดียวกับ คร. ๑คำร้องขอจดทะเบียนสมรสโดยอนุโลม ยกเว้นในรายการเลขทะเบียนที่ ด้านบนขวามือ กรณีหย่าโดยคำพิพากษาให้ใช้ตัวอักษร พ. นำหน้าเลขทะเบียนนั้นรายการช่อง ๑ ๓ และ ๔ กรอกเช่นเดียวกับ คร. ๑ ส่วนช่อง ๒กรอกเฉพาะรายการสัญชาติคู่หย่าเท่านั้นช่องที่ ๕ จดทะเบียนสมรส ... ช่องเล็กที่ ๑ ณสำนักทะเบียน ... ให้กรอกชื่อสำนักทะเบียนที่ได้จดทะเบียน ช่องเล็กที่ ๒ เลขทะเบียนที่.. ได้แก่ เลขทะเบียนที่คู่หย่าได้จดทะเบียนสมรสไว้ ช่องเล็กที่ ๓ ลงวัน เดือนปี ... ให้กรอกวัน เดือน ปี ที่ได้จดทะเบียนสมรสช่องที่ ๖ ลายมือชื่อผู้ร้องขอจดทะเบียน ...ให้ลงลายมือชื่อผู้ร้องขอจดทะเบียนการหย่าทั้งฝ่ายชายและฝ่ายหญิงในกรณีการหย่าโดยคำพิพากษาของศาลให้ลงลายมือชื่อเฉพาะฝ่ายที่มายื่นคำร้องฝ่ายที่ไม่มาให้บันทึกไว้ตามที่ศาลได้มีคำพิพากษาหรือมีคำสั่งตอนล่างให้ลง วัน เดือน ปีที่นายทะเบียนได้รับคำร้องขอจดทะเบียนการหย่าคร. ๕ หน้าที่ ๒ "การบันทึก"ใช้สำหรับกรณีการหย่าโดยคำพิพากษาของศาลเท่านั้น โดยให้บันทึกสรุปประเด็นสำคัญ ๆของคำพิพากษาหรือคำสั่งนั้นแล้วให้ผู้ร้องและนายทะเบียนลงลายมือชื่อไว้ประกาศ ณ วันที่ ๑๒ ตุลาคม พ.ศ. ๒๕๓๘บรรหาร ศิลปอาชารัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้ระเบียบฉบับนี้ คือ โดยที่เป็นการสมควรแก้ไขเพิ่มเติมระเบียบการจดทะเบียนครอบครัวพุทธศักราช ๒๔๘๓ โดยเพิ่มวิธีปฏิบัติกรณีการจดทะเบียนการหย่าโดยคำพิพากษาให้สอดคล้องกับกฎกระทรวงฉบับที่ ๗ (พ.ศ. ๒๕๓๘) ออกตามความในพระราชบัญญัติจดทะเบียนครอบครัว พุทธศักราช๒๔๗๘ จึงจำเป็นต้องประกาศใช้ระเบียบนี้พัชรี/ผู้จัดทำ๒๖ ตุลาคม ๒๕๕๓กวินทราดา/ตรวจ[๑] ราชกิจจานุเบกษา เล่ม ๑๑๒/ตอนที่ ๘๕ ง/หน้า ๓๘/๒๔ ตุลาคม ๒๕๓๘